ভারতের বিশেষ বাহিনী

ভারতের অনেকগুলো বিশেষ বাহিনী ইউনিট আছে। ভারতের সামরিক বাহিনীর আলাদা-আলাদা শাখাগুলোর নিজেদের বিশেষ বাহিনী ইউনিট রয়েছে। যেমন, ভারতীয় সেনাবাহিনীর প্যারা এসএফ, ভারতীয় নৌবাহিনীর মার্কোস আর ভারতীয় বিমানবাহিনীর গরুড় কমান্ডো ফোর্স। এর বাইরেও কিছু বিশেষ বাহিনী আছে যেগুলো সেনাবাহিনীর অধীনে নয়। এগুলো অসামরিক সংস্থার অধীনে চলে। যেমন, স্বরাষ্ট্র মন্ত্রণালয়ের অধীনে ন্যাশনাল সিকিউরিটি গার্ড। আরেকটি হল স্পেশাল গ্রুপ, এটি ভারতের বাহ্যিক গোয়েন্দা সংস্থা রিসার্চ অ্যান্ড অ্যানালাইসিস উইংএর অধীনে। সেনাবাহিনীর বিশেষ বাহিনীগুলোর ছোট ছোট দল আর্মড ফোর্সেস স্পেশাল অপারেশনস ডিভিশন-এ কাজ করে। এটা হলো একটি মিলিত কমান্ড ও নিয়ন্ত্রণ ব্যবস্থা।
র-এর অধীনে আলাদা কিছু বিশেষ বাহিনীও আছে। এদের মধ্যে আছে স্পেশাল গ্রুপ আর স্পেশাল ফ্রন্টিয়ার ফোর্স। সিআরপিএফ-এরও নিজেদের কমান্ডো ইউনিট আছে, যাদের বলা হয়।কোবরা। জঙ্গলে লড়াই করার কৌশলে এই ইউনিট খুব দক্ষ।
প্যারা (বিশেষ বাহিনী) বা প্যারা (এসএফ), হল ভারতীয় সেনাবাহিনীর বিশেষ বাহিনী। ১৯৬৫ সালের ভারত-পাকিস্তান যুদ্ধের পর ১৯৬৬ সালের জুন মাসে এই ইউনিটটি তৈরি করা হয়েছিল। সে সময় একটি অস্থায়ী কমান্ডো ইউনিট তৈরি হয়েছিল, যার নাম ছিল মেঘদূত ফোর্স। তারা ১৯৬৫ সালের যুদ্ধে অংশ নিয়েছিল। এই মেঘদূত ফোর্স-ই পরে স্থায়ী প্যারা কমান্ডো ব্যাটেলিয়নের ভিত্তি তৈরি করে। এই ব্যাটেলিয়নটি প্যারাসুট রেজিমেন্টের অধীনে গঠিত হয়। ১৯৬৯ সালের মধ্যে এই ইউনিট দুইটি ব্যাটেলিয়নে পরিণত হয় — ৯ম প্যারা ও ১০ম প্যারা। এই ইউনিটের প্রথম ব্যবহার হয় ১৯৭১ সালের ভারত-পাকিস্তান যুদ্ধের সময় পরিচালিত হয়েছিল, যেখানে তারা পাকিস্তানের সামরিক বাহিনীর বিরুদ্ধে অভিযান পরিচালনা করেছিল।
১৯৮৮ সালে, ৬ঠ প্যারা একটি বিদেশী মিশনে নেতৃত্ব দেয়। এই অভিযানটি ছিল ভারতের একমাত্র বিদেশী হস্তক্ষেপ, যার মাধ্যমে মালদ্বীপে গণতন্ত্র পুনরুদ্ধার করা হয়। ভারতের প্রধানমন্ত্রী রাজীব গান্ধীর নির্দেশে এই অভিযান চালানো হয়। এই অভিযানের নাম ছিল অপারেশন ক্যাকটাস। রাষ্ট্রপতি মামুন আব্দুল গাইয়ুমের সরকারের বিরুদ্ধে একটি সৈন অভ্যুত্থান ব্যর্থ করার জন্য অপারেশন ক্যাকটাস শুরু করা হয়েছিল। ১৯৮০ এর শেষের দিকে প্যারা (এসএফ) বাহিনী শ্রীলঙ্কায় মোতায়ন করা হয় যেখানে তারা হেলিকপ্টারবাহিত হামলা এবং নিরাপত্তা অভিযান পরিচালনা করেছিল।
১৯৯০ এর দশক থেকে প্যারা (এসএফ) কাশ্মীর অঞ্চলে বিভিন্ন সন্ত্রাসবিরোধী অভিযানে অংশ নিচ্ছে। এগুলির মূল লক্ষ্য হলো সন্ত্রাস দমন করা। ১৯৯৯ সালে, প্যারা (এসএফ) কার্গিল যুদ্ধের সময় পাকিস্তানি সামরিক বাহিনীর বিরুদ্ধে অভিযান চালায়। যার মধ্যে পাকিস্তানি পদাতিক এবং বিশেষ বাহিনীর বিরুদ্ধে অভিযান অন্তর্ভুক্ত ছিল। ২০০২ সালে, ২য় প্যারা (এসএফ) সিয়েরা লিওনে অপারেশন খুকরিতে অংশগ্রহণ করে ভারতীয় সেনাবাহিনীর ৫/৮ গোর্খা রাইফেলসের ২২৩ জন, যারা জাতিসংঘের শান্তিরক্ষী হিসেবে নিয়োজিত ছিলেন,কিন্তু রেভুল্যুশনারি ইউনাইটেড ফ্রন্ট নামের একটি জঙ্গী গোষ্ঠী তাদের ঘিরে ফেলে, তাদেরকে উদ্ধার করে। পরে আরও কিছু বড় অভিযানে প্যারা (এসএফ) অংশ নেয়। যেমন ২০১৫ সালে মিয়ানমারের অভ্যন্তরে পরিচালিত সন্ত্রাস বিরোধী অভিযান (যদিও এটি আনুষ্ঠানিকভাবে স্বীকার করা হয়নি) এবং ২০১৬ সালের সার্জিক্যাল স্ট্রাইক। আরও জানা গেছে যে, ২১ প্যারা (এসএফ) ইউনিট ২০২২-২৩ সালে ভারত-মিয়ানমার সীমান্তে বড় সাফল্য পায়। তারা মেইতেই এবং কুকি জঙ্গি গোষ্ঠীর অনেক সন্ত্রাসীকে হত্যা করে। একই সাথে আসাম রাইফেলসের একজন কমান্ডিং অফিসার এবং তার পরিবারের হত্যার প্রতিশোধ নেয়‌ এবং ২০১৫ সালে সেনাবাহিনীর কনভয়ে হামলার মূল পরিকল্পনাকারীদের নির্মূল করে। এই সাহসী ও সফল অভিযানের জন্য ২১ প্যারা (এসএফ) অনেক পুরস্কার সম্মান প্রশংসা পায়। এর ফলে এই ইউনিট ভারতীয় সেনাবাহিনীর সেরা ইউনিট হিসেবে প্রতিষ্ঠিত হয়।
প্যারা (এসএফ) ব্যাটালিয়নের তালিকা: 
১৯৮৫ সালে পরিকল্পিত, মেরিন কমান্ডো ফোর্স‌ বা মার্কোস গঠিত হয় ১৯৮৭ সালের ফেব্রুয়ারিতে। এটি ভারতীয় নৌবাহিনীর বিশেষ একটি ইউনিট। শুরুর দিকে, কয়েকজন ভারতীয় নৌবাহিনীর অফিসারকে মার্কিন নৌবাহিনীর সিলস এবং ব্রিটিশ স্পেশাল ফোর্সেস প্রশিক্ষণ দেয়। এই অফিসাররাই পরে মার্কোস-এর প্রথম ইউনিট তৈরি করেন। মার্কোস তৈরি হওয়ার কয়েক মাস পরেই, ১৯৮৭ সালের জুলাই মাসে শ্রীলঙ্কায় পাঠানো হয়। সেখানে তারা এলটিটিই-র বিরুদ্ধে অভিযান চালায়। এরপর ১৯৯০-এর দশকে, মার্কোস এলটিটিই-এর বিরুদ্ধে অপারেশন তাশা (১৯৯১), এবং সোমালিয়ায় জাতিসংঘের সমর্থনে অস্ত্র পাচারকারী একটি জাহাজের বিরুদ্ধে অপারেশন জবরদস্ত (১৯৯২) এর মতো অসংখ্য অভিযান পরিচালনা করে (১৯৯৩)। তারা ১৯৯৯ সালের কার্গিল যুদ্ধেও অংশগ্রহণ করেছিল। ১৯৯৫ সাল থেকে, জম্মু ও কাশ্মীরে জঙ্গিদের বিরুদ্ধে সন্ত্রাসবাদ বিরোধী অভিযানের জন্য মার্কোস-কে স্থায়ীভাবে মোতায়েন করা হয়েছে। ২০০৮ সালের মুম্বাই হামলার বিরুদ্ধে জাতীয় নিরাপত্তা রক্ষীদের পাশাপাশি মার্কোস-ও অংশগ্রহণ করেছিল কিন্তু আমলাতান্ত্রিক সিদ্ধান্তহীনতার কারণে তারা উল্লেখযোগ্যভাবে সফল হতে পারেনি। মার্কোস জলদস্যুবিরোধী অভিযানে বহুবার অংশ নিয়েছে। 
১০ সপ্তাহের মৌলিক প্রশিক্ষণের পর, মার্কোস-দের ভারতীয় সেনাবাহিনীর প্যারা (এসএফ)-এর সাথে ৩ সপ্তাহের জন্য প্রশিক্ষণের জন্য পাঠানো হয়। এর মধ্যে অনেক ধরনের উন্নত প্রশিক্ষণ দেওয়া হয়, যেমন - স্কাই-ডাইভিং, অস্ত্র প্রশিক্ষণ, বিদ্রোহ দমন, ভাষা এবং ভিন্ন ভিন্ন ধরনের ভূখণ্ডে যুদ্ধের মতো দক্ষতা। মার্কোস- এর প্রতিটি স্কোয়াডকে বলা হয় "প্রহার"। একেকটা প্রহার দলে ৮ জন করে কমান্ডো থাকে। 
মার্কোস-এর কিছু মূল দায়িত্ব হল- 
গরুড় কমান্ডো বাহিনী হল ভারতীয় বায়ুসেনার (আইএএফ) বিশেষ বাহিনী। এই বাহিনীর কাজের মধ্যে রয়েছে সন্ত্রাসবাদ দমন, বন্দী উদ্ধার, বায়ুসেনার সম্পদের নিরাপত্তা প্রদান এবং বায়ুসেনা-নির্দিষ্ট বিভিন্ন বিশেষ অভিযান পরিচালনা। প্রথমে ২০০২ সালে এই বাহিনীর পরিকল্পনা করা হয় এবং ২০০৪ সালের ৬ ফেব্রুয়ারি আনুষ্ঠানিকভাবে এটি গঠিত হয়।
সমস্ত গরুড় কমান্ডো স্বেচ্ছাসেবক। তাদের ৫২ সপ্তাহের একটি মৌলিক প্রশিক্ষণ দেওয়া হয়, যার মধ্যে থাকে তিন মাসের যাচাইকাল, তারপরে বিশেষ অভিযান সংক্রান্ত প্রশিক্ষণ, প্রাথমিক প্যারাট্রুপিং প্রশিক্ষণ এবং অন্যান্য যুদ্ধ ও বেঁচে থাকার কৌশল শেখানো হয়। প্রশিক্ষণের শেষ পর্যায়ে গরুড় সদস্যদের বাস্তব যুদ্ধে অংশগ্রহণের মাধ্যমে অভিজ্ঞতা অর্জন করানো হয়। এরপর শুরু হয় আরও উন্নত প্রশিক্ষণ, যার মধ্যে বিশেষ অস্ত্র ব্যবহার শেখানো হয়।
গরুড় কমান্ডোদের নির্ধারিত দায়িত্বগুলোর মধ্যে রয়েছে সরাসরি অভিযান, বিশেষ নজরদারি করা, শত্রুপক্ষের দখলে থাকা এলাকায় পড়ে যাওয়া পাইলটদের উদ্ধার করা, সেইসব শত্রু-অধিকৃত এলাকায় বায়ুসেনার ঘাঁটি স্থাপন করা এবং সেসব ঘাঁটিতে বিমান চলাচল নিয়ন্ত্রণের দায়িত্ব নেওয়া। গরুড় বাহিনী শত্রুর আকাশ প্রতিরক্ষা ব্যবস্থা ধ্বংস করা এবং শত্রু রাডারসহ অন্যান্য গুরুত্বপূর্ণ সামরিক সম্পদ ধ্বংস করার কাজেও নিযুক্ত থাকে। এছাড়াও, তারা ভারতীয় বায়ুসেনার আক্রমণের ফলাফল মূল্যায়ন করে এবং লেজার নির্দেশকের মাধ্যমে আক্রমণ নির্ভুলভাবে পরিচালনা করতে সহায়তা করে।
আইএএফ-এর বিভিন্ন স্থাপনা ও সম্পদের নিরাপত্তার দায়িত্ব সাধারণত বিমান বাহিনী পুলিশ এবং প্রতিরক্ষা নিরাপত্তা বাহিনী পালন করে। তবে কিছু গুরুত্বপূর্ণ সম্পদ সম্পদের নিরাপত্তা গরুড় বাহিনী প্রদান করে।
ভারতের পূর্ব সীমান্ত রক্ষা এবং গোপন আন্তঃসীমান্ত অভিযান পরিচালনার জন্য ১৯৬২ সালে স্পেশাল ফ্রন্টিয়ার ফোর্স গঠন করা হয়েছিল।
স্পেশাল গ্রুপ হল রিসার্চ অ্যান্ড অ্যানালাইসিস উইংয়ের একটি গোপন বিশেষ বাহিনী। এটি ১৯৮১ সালে গঠিত হয়। স্পেশাল গ্রুপের দায়িত্বের মধ্যে রয়েছে গোপন গোয়েন্দা অভিযান এবং গোপনে পরিচালিত সামরিক অভিযান, যেগুলোর সঙ্গে ভারত সরকার সরাসরি নিজেদের যুক্ত করতে না চাইলে এই বাহিনী সেই কাজগুলো গোপনে সম্পন্ন করে।
ন্যাশনাল সিকিউরিটি গার্ড (এনএসজি) একটি বিশেষায়িত সন্ত্রাসবিরোধী কেন্দ্রীয় সংবেদনশীল বাহিনী। এটি আনুষ্ঠানিকভাবে গঠিত হয় ১৯৮৬ সালে। এই বাহিনী ব্রিটিশ সেনাবাহিনীর স্পেশাল এয়ার সার্ভিস এবং জার্মানির জিএসজি ৯ বাহিনীর আদলে গঠিত। এনএসজি-কে সাধারণত ‘ব্ল্যাক ক্যাট’ নামে ডাকা হয়, কারণ এই বাহিনীর সদস্যরা কালো পোশাক পরে। এনএসজি দুটি প্রধান শাখায় বিভক্ত – -